Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraeli ja Liibanoni delegatsioonid pidasid täna USA vahendusel
kõneluste esimese kohtumise merepiiri tüli lahendamiseks.
Kreeka välisminister väljendas riigi pahameelt Türgi otsuse suhtes
jätkata energiauuringuid rannikuvetes.
Ta kordas, et Türgi on ühisnimetajaks kõigi regiooni probleemide puhul.
Türgi välisminister pahandas Rootsi kolleegiga,
kes soovitas Türgil tungivalt Põhja-Süürias operatsioonid lõpetada.
Iisraeli ja Liibanoni delegatsioonid
pidasid täna USA vahendusel oma kõneluste esimese kohtumise
UNIFIL-i peakorteris Lõuna-Liibanonis,
et lahendada tüli merepiiri suhtes.
Tänast kohtumist
juhtis USA Lähis-Ida asjade asevälisminister David Schenker.
Tulevastel kohtumistel asendab teda suursaadik John Desrocher,
kes määrati Ameerika tiimi juhiks
pärast teenistuse lõpetamist USA saadikuna Alžeerias.
Kõnelused keskenduvad vaidlusele seoses merekolmnurgaga,
mis hõlmab ca 850 ruutkilomeetri suurust ala,
mida tuntakse nime all Blokk 9.
Viimasel dekaadil Iisraeli ja Liibanoni vahel peetud kõnelused
vaidlusaluse merepiirkonna üle pole seni vilja kandnud.
2012. a oli Iisrael valmis andma Liibanonile kompromisslahendusena
rohkem kui 50 % vaidlusalusest alast.
Kuid Iraani käepikenduse Hezbollah' tohutu surve tõttu Liibanon keeldus.
Seejärel püüdsid Beiruti võimud sõlmida gaasipuurimishankeid
rahvusvaheliste firmadega,
sh Prantsusmaa, Itaalia ja Vene ettevõtetega,
mistõttu Jeruusalemm teatas Pariisile, Roomale ja Moskvale,
et ei nõustu gaasiuuringutega vaidlusalustes rannikuvetes,
enne kui lahendatakse vaidlus merepiiride üle.
Seoses süveneva majanduskriisiga Liibanonis
ja USA maksimaalse surve kampaaniaga
Iraani ja selle käepikenduste suhtes
loobus Hezbollah vastuseisust kõnelustele juudiriigiga.
Rühmitus rõhutas siiski,
et kõnelused peavad jääma pelgalt tehnilisele tasandile,
et vältida muljet nagu Liibanon püüaks Iisraeliga suhteid normaliseerida.
Kõrge Iisraeli ametnik toonitas avalduses Iisraeli Armeeraadiole,
et need pole rahu- ega normaliseerimiskõnelused,
vaid üksnes tehnilised arutelud.
Ta rõhutas, et kui liibanonlased tulevad kõnelustele ettevalmistunult,
on ka iisraellased valmis ja realistlikud.
Keset käimasolevaid läbirääkimisi Iisraeli ja Liibanoni vahel
valmistub IDF suurimaks igaaastaseks õppuseks,
mis peaks toimuma lähitulevikus.
Õppusel simuleeritakse sõda Hezbollah' vastu Liibanonis
Iisraeli põhjarindel.
Rääkides Iisraeli tippohvitseridele õppusest ajal,
kui riigi armees kasvab kinnitatud koroonaviirusjuhtumite arv,
toonitas IDF peastaabiülem kindralleitnant Aviv Kochavi:
"Olen riskidest teadlik, kuid peaksite meeles pidama,
et keegi ei ütle meile, millal puhkeb sõda.
Peame kindlustama, et IDF mootorid töötavad.
Teeme kõik, et piirata nakkuste arvu, kuid õppused toimuvad."
Lisaks ütles IDF ülem:
"Koroonaviiruse kohalolu ei saa IDF halvata.
Oleme juba tühistanud õppusi
ning peame vägesid treenima ja täiendama.
See on minu kohus. Juhin riske ja IDF vorm ei tohi kaduda."
Seetõttu tegi IDF esindus avalduse:
"Armee peab säilitama ja parandama oma valmisolekut sõjaks
isegi riskide hinnaga koroonaviiruse ajastul.
IDF ei saa endale lubada igal ajal mitte valmis olla.
Õppuseks on välja töötatud konkreetsed korraldused,
et kaitsta osalejate tervist."
Ateenas kordas Kreeka välisminister riigi pahameelt
Türgi otsuse suhtes jätkata energiauuringuid rannikuvetes.
Vaid paar päeva varem lubas Türgi välisminister määrata kuupäeva
alustavateks kõnelusteks, sihiga lahendada merepiiride tüli.
Eilse illegaalse mereteatega Türgi uuringute kohta
vaid kuue miili kaugusel meie rannikust näitas Türgi juhtkond,
et pole usaldusväärne arutelupartner.
Alustavate kõneluste asemel, milleks nad lubasid kuupäeva määrata
otsustasid nad taas eskalatsiooni kasuks.
Oma Kanada kolleegi kõrval kõnelenud Kreeka esidiplomaat
kordas kriitikat Türgi suunal,
nimetades riiki ühisnimetajaks kõigis regiooni probleemides.
Liibüast Iraagini,
Egeuselt Vahemere idaosani,
Süürias, Mägi-Karabahhis -
Türgi on ühisnimetajaks kõigis meie regiooni probleemides.
See näitas, et dialoogi lubamine polnud midagi muud kui ettekääne.
Rahvusvaheline üldsus peaks nende üle otsustama
vastavalt tegudele, mitte avaldustele.
Kanada esidiplomaat aga edastas Ottawa pakkumise
olla Ankara ja Ateena vahel erapooletuks vahendajaks,
lootuses maandada pingeid kahe NATO liitlase vahel.
Olen üks neist, kes usub, et dialoog on õige suund -
lahendada probleemid kõnelustelauas.
Aruteludel sõber Nikosega rääkisime asjadest,
kus Kanadal võiks mingi roll olla.
Meid nähakse ehk Atlandiülese partnerina ja ausa vahendajana.
Võime kindlasti vahendada ettepanekuid.
Oleme esimesest päevast suhelnud NATO peasekretäriga.
Rääkisin Nikosele meie leevenduskatsetest,
sest saame aru, et NATO ühtsus on tähtis,
kuid mõistame sedagi, et Türgile tuleb edastada sõnum:
"Tahame, et nad oleksid Euro-Atlandi liidus kindlalt ankrus."
Tasub teada, et Saksamaa,
kes juhtis Euroopa vastuseisu karistusmeetmete osas Türgile,
lootes lahendada meretüli dialoogi teel,
väljendas Ankara viimaste käikude suhtes pahameelt.
Saksa välisminister Heiko Maas tühistas protestiks visiidi Türki
ning reisis üksnes Kreekasse ja Küprosele.
Otsustasin reisida täna üksnes Nicosiasse ja Ateenasse.
See oli teadlik otsus seoses kõnealuste arengutega.
Ütlesin veel kord: "Kõnelusteks tingimuste loomine sõltub Türgist.
Nad peavad tagama atmosfääri, kus kõnelustele antakse võimalus.
See on võimalik üksnes ilma ühepoolsete provokatsioonideta.
Olen veendunud, et vaidlusküsimusi, mis tuleb selgeks rääkida,
saab lahendada vaid dialoogi teel.
Seepärast on Saksa valitsus endiselt valmis toetama mõlemat
ja tegema kõik, et seda eesmärki saavutada.
Minister Maas nimetas Türgi taasalustatud mereuuringuid
tõsiseks tagasilöögiks Saksamaa deeskaleerimispüüdlustele.
Türgi pealinnas Ankaras
pahandas välisminister Cavusoglu oma Rootsi kolleegi Lindega,
kes soovitas Türgil tungivalt Põhja-Süürias operatsioonid lõpetada.
Tegin selgeks meie positsiooni Kirde-Süüria kohta,
kus on endine ka EL tugev seisukoht. Soovitame Türgil tungivalt taanduda.
Soovitate Türgil tungivalt Süüriast taanduda.
"Tungivalt soovitamine" pole diplomaatias õige lähenemine,
sest see näitab ülalt alla vaatamist.
Võite öelda "kutsume", aga mitte "soovitame tungivalt".
Pole viga. Tahan küsida:
"Kes andis teile volituse tungivalt soovitada
või hoiatada Türgit Süüriast taanduma?"
Minister Cavusoglu süüdistas Rootsit ja EL topeltstandardites kõiges,
mis puudutab Ankara tegevust
oma džihadistidest kubiseva lõunanaabri juures.
Stockholmi esidiplomaat vastas oma Türgi kolleegile
kriitikaga selle suhtes,
kuidas Ankara kohtleb ajakirjanikke ja kõnevabadust.
Cavusoglu süüdistas taas Lindet Euroopa topeltstandardites.
Kõik ajakirjanikud mõistavad, et meil on aus ja avatud arutelu
ja loodan, et kõigil Türgis on võimalus väljendada oma vaateid
sama otsekoheselt, kui teie seda teete, minister. Aitäh.
Kõik võivad Türgis vabalt arvamust avaldada.
Meil pole vabaduse suhtes topeltstandardeid.
Euroopa riikides, nagu Rootsi, ei saa ISISe liige vabalt rääkida,
sest ta on terrorist.
PKK või FETO liikmed aga võivad vabalt sõna võtta.
Asi pole mõtete vabas väljendamises.
See on lihtsalt näide topeltstandardite kohta.
Aitäh vaatamast!
TV7 palvealgatuse osana kutsun teid palvetama täna
koos meie tiimiga Jeruusalemmas Liibanoni rahu ja pääste eest.
Paluge jätkuvalt ka rahu ja päästet Jeruusalemmale ja Iisraelile
ning kõigi eest maailmas,
keda on puudutanud koroonaviirus ja selle majandustagajärjed.
Tänan siiralt kõiki, kes meie eest palvetavad,
ja TV7 Iisraeli tööd rahaliselt toetavad.
Olen Jonathan Hessen. Kena ja õnnistatud õhtut!
Kohtumiseni homme!
Tõlge: Monika Jaaguri